עמנואל אלבז-פלפס

עמנואל אלבז-פֵלְפְּס (נולדה ב-1982) היא עיתונאית ישראלית, מגישה בתוכנית מהצד השני עם גיא זהר המשודרת בכאן 11. קודם לכן, שימשה כתבת חדשות החוץ בחדשות 10 ולאחר מכן, ב, במשך 11 שנים, עד יוני 2020.

ביוגרפיה 
אלבז-פלפס נולדה בפרבר של פריז למשפחה של יהודים יוצאי מרוקו ואלג'יריה. היא עלתה לבדה לישראל בשנת 2000. בעלת תואר ראשון בהיסטוריה של המזרח התיכון בעת החדשה ובתולדות עם ישראל, ותואר שני במזרח תיכון בן-זמננו – שניהם מאוניברסיטת תל אביב. כמו כן, למדה בבית הספר לאמנויות התקשורת חשיפה.

החלה את דרכה בתקשורת כמתרגמת ועורכת באתר "ג'רוזלם פוסט". בהמשך, כתבה וערכה שם את המהדורה בצרפתית. ב-2007 עברה ל"ישראל פוסט", בתפקיד עורכת חדשות החוץ.

ב-2009 הצטרפה לחדשות 10, תחילה כתחקירנית ומגישת פינה בתוכנית הבוקר, ובהמשך כקשבת בדסק החוץ ומגישת פינות בתוכניות "5 עם רפי רשף", "שישי בבוקר" ו"צינור לילה".

בשנים 2014–2016 עבדה כנספחת תקשורת בשגרירות ישראל בצרפת.

ב-2017 חזרה לעשייה עיתונאית והצטרפה לתוכנית התחקירים החדשה "זמן אמת", המשודרת בכאן 11, ובמסגרת התוכנית יצרה את הסרט "העוקץ של המאה" עם הבמאי ארי פינס.

בנובמבר 2017 שבה אלבז-פלפס לחדשות עשר ככתבת לענייני חדשות חוץ. היא המשיכה בתפקידה גם לאחר מיזוג רשת וערוץ עשר, ושימשה בתפקיד זה עד יוני 2020. מאז יולי 2019 היא מגישה את התוכנית "משחק חוץ" בערוץ הכנסת, שמשודרת גם בשידור חוזר בערוץ כאן 11. ביוני 2020 היא ביקשה לעזוב את "חדשות 13" כדי להצטרף ככותבת לתוכנית מהצד השני עם גיא זהר המשודרת בערוץ כאן 11, שם היא גם מגישה טור קבוע.

מאפריל 2022 ועד יוני 2023 הגישה אלבז-פלפס את הפודקאסט "חוץ לארץ" של הארץ. לפני כן הגישה את הפודקאסט "הרפובליקה", שכלל שמונה פרקים על פוליטיקה בצרפת לקראת הבחירות לנשיאות צרפת בשנת 2022.

אלבז-פלפס נשואה ואם לשניים.

קישורים חיצוניים

 עמנואל אלבז פלפס באתר ערוץ עשר
 
 
  כל פרקי חוץ לארץ עם עמנואל אלבז-פלפס, באתר הארץ

הערות שוליים

עיתונאיות ישראליות
עיתונאים ישראלים
כתבי חדשות חוץ ישראלים
סגל ערוץ עשר
עולות בשנות ה-2000
עולים בשנות ה-2000
עובדות משרד החוץ
סגל הג'רוזלם פוסט
מגישים בערוץ כנסת
בוגרות אוניברסיטת תל אביב
בוגרי אוניברסיטת תל אביב
ישראליות ילידות צרפת
ישראלים ילידי צרפת
ישראליות שנולדו ב-1982
ישראלים שנולדו ב-1982